CELEX: 32019D1598
Language: da
Date: 2019-09-26 00:00:00
Title: Kommissionens gennemførelsesafgørelse (EU) 2019/1598 af 26. september 2019 om ændring af gennemførelsesafgørelse (EU) 2018/638 om hasteforanstaltninger mod indslæbning og spredning i Unionen af skadegøreren Spodoptera frugiperda (Smith) (meddelt under nummer C(2019) 6818)

27.9.2019   
               
               
                  DA
               
               
                  Den Europæiske Unions Tidende
               
               
                  L 248/86
               
            
         KOMMISSIONENS GENNEMFØRELSESAFGØRELSE (EU) 2019/1598
         af 26. september 2019
         om ændring af gennemførelsesafgørelse (EU) 2018/638 om hasteforanstaltninger mod indslæbning og spredning i Unionen af skadegøreren Spodoptera frugiperda (Smith)
         
            
               (meddelt under nummer C(2019) 6818)
            
         
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, tredje punktum, og
         ud fra følgende betragtninger:
         
                     (1)
                  
                  
                     I Kommissionens gennemførelsesafgørelse (EU) 2018/638 (2) fastsættes hasteforanstaltninger mod indslæbning og spredning i Unionen af skadegøreren Spodoptera frugiperda (Smith) (i det følgende benævnt »skadegøreren«), som er opført i del A, kapitel I, litra a), nr. 22, i bilag I til direktiv 2000/29/EF, som en skadegører, der ikke vides at forekomme i Unionen.
                  
               
                     (2)
                  
                  
                     Siden vedtagelsen af gennemførelsesafgørelse (EU) 2018/638 er skadegøreren blevet indslæbt i Asien, hvor den fortsætter med at brede sig. I betragtning af den hurtige spredning, bør det geografiske anvendelsesområde, der er angivet i gennemførelsesafgørelse (EU) 2018/638 udvides til at omfatte alle tredjelande, da der ikke er nogen sikkerhed, hvad angår spredning af skadegøreren på verdensplan.
                  
               
                     (3)
                  
                  
                     I betragtning af den hastighed, hvormed skadegøreren spredes, bør udløbsdatoen for hasteforanstaltningerne forlænges indtil den 30. juni 2021 for at muliggøre dens evaluering før dette tidspunkt.
                  
               
                     (4)
                  
                  
                     Afgørelsen bør anvendes fra den 1. oktober 2019 for at give de berørte ansvarlige officielle organer, professionelle operatører og tredjelande mulighed for at tilpasse sig til disse krav.
                  
               
                     (5)
                  
                  
                     Gennemførelsesafgørelse (EU) 2018/638 bør derfor ændres.
                  
               
                     (6)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse (EU) 2018/638 foretages følgende ændringer:
            
                        1)
                     
                     
                        Artikel 1, litra b), affattes således:
                        »b)   »planterne«: frugter af Capsicum L., Momordica L., Solanum aethiopicum L., Solanum macrocarpon L. og Solanum melongena L., og planter, bortset fra levende pollen, plantevævskulturer, frø og korn, af Zea mays med oprindelse i andre tredjelande end Schweiz.«
                     
                  
                        2)
                     
                     
                        Artikel 8 affattes således:
                        »Denne afgørelse anvendes indtil den 30. juni 2021.«.
                     
                  
         
            Artikel 2
            Denne afgørelse anvendes fra den 1. oktober 2019.
         
         
            Artikel 3
            Denne afgørelse er rettet til medlemsstaterne.
         
         
            Udfærdiget i Bruxelles, den 26. september 2019.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EFT L 169 af 10.7.2000, s. 1.
         
            (2)  Kommissionens gennemførelsesafgørelse (EU) 2018/638 af 23. april 2018 om hasteforanstaltninger mod indslæbning og spredning i Unionen af skadegøreren Spodoptera frugiperda (Smith) (EUT L 105 af 25.4.2018, s. 31).